Snookerin maailmanmestaruusturnaus

Snookerin maailmanmestaruusturnaus () on vuosittain snookerin ammattilaiskauden päättävä turnaus, jonka voittajasta tulee maailmanmestari.

Se on turnauksista kaikkein arvostetuin mitaten sekä palkintosummissa että ranking-pisteissä. Ensimmäisen kerran turnaus pelattiin vuonna 1927. Nykymuodossaan se on pelattu vuodesta 1980 lähtien Crucible-teatterissa Sheffieldissä Englannissa. Karsintojen jälkeen pääturnaukseen osallistuu yhteensä 32 pelaajaa, joista 16 on sijoitettuja maailmanlistasijoituksen perusteella, ja loput 16 karsittu karsintakierroksilla. Pääturnaus kestää yli kaksi viikkoa.

Turnausta sponsoroi vuosina 1976–2005 tupakkamerkki Embassy, mutta kun Englannin lait kielsivät tupakkayhtiöiltä urheilutapahtumien sponsoroinnin, joutui World Snooker Association etsimään turnaukselle uuden sponsorin. Sen jälkeen turnausta ovat sponsoroineet vedonlyöntiyritykset 888.com vuosina 2006–2008 Betfred, Betfair ja Dafabet.Chris Turner’s SNOOKER ARCHIVE

 Maailmanmestarit 
Eniten snookerin maailmanmestaruuksia on voittanut englantilainen Joe Davis, 15 kertaa. Vuodesta 1969 lähtien eniten maailmanmestaruuksia ovat voittaneet Stephen Hendry ja Ronnie O’Sullivan, molemmat seitsemän kertaa. Hendry on saavuttanut voittonsa 1990-luvulla, voitoista viisi hän saavutti peräkkäisinä vuosina 1992–1996. O’Sullivan on saavuttanut voittonsa vuosina 2001–2022. Steve Davis voitti 1980-luvulla maailmanmestaruuden kuusi kertaa. Jimmy White on puolestaan ollut kuusi kertaa finaalissa hävinneenä osapuolena, eikä ole voittanut maailmanmestaruutta kertaakaan.

TurnausmuotoPudotuspeliturnausPuolustava mestari sijoitettiin suoraan finaaliinAmmattilaisten järjestämä mestaruusturnaus (epävirallinen MM-turnaus)Titteliottelu

 Vuosi  Voittaja  Finaalivastustaja  Tulos  Lopputurnauspaikka  Paikkakunta World Snooker Championship 1927  Joe Davis  Tom Dennis 20–11Camkin’s Hall Birmingham 1928  Joe Davis  Fred Lawrence 16–13 1929  Joe Davis  Tom Dennis 19–14 Lounge Hall  Nottingham 1930  Joe Davis  Tom Dennis 25–12 Thurston’s Hall  Lontoo 1931  Joe Davis  Tom Dennis 25–21 Lounge Hall  Nottingham 1932  Joe Davis  Clark McConachy 30–19 Thurston’s Hall  Lontoo 1933  Joe Davis  Willie Smith 25–18 Joe Davis Centre  Chesterfield 1934  Joe Davis  Tom Newman 25–23 Lounge Hall  Nottingham 1935  Joe Davis  Willie Smith 25–20Thurston’s Hall Lontoo 1936  Joe Davis  Horace Lindrum 34–27 1937  Joe Davis  Horace Lindrum 32–29 1938  Joe Davis  Sidney Smith 37–24 1939  Joe Davis  Sidney Smith 43–30 1940  Joe Davis  Fred Davis 37–36 1946  Joe Davis  Horace Lindrum 78–67 Horticultural Hall 1947  Walter Donaldson  Fred Davis 82–63Leicester Square Hall 1948  Fred Davis  Walter Donaldson 84–61 1949  Fred Davis  Walter Donaldson 80–65 1950  Walter Donaldson  Fred Davis 51–46Tower Circus Blackpool 1951  Fred Davis  Walter Donaldson 58–39 1952  Horace Lindrum  Clark McConachy 94–49 Houldsworth Hall  Manchester Professional Matchplay Championship 1952  Fred Davis  Walter Donaldson 38–35 Tower Circus  Blackpool 1953  Fred Davis  Walter Donaldson 37–34 Leicester Square Hall  Lontoo 1954  Fred Davis  Walter Donaldson 45–26 Houldsworth Hall  Manchester 1955  Fred Davis  John Pulman 37–34Tower Circus Blackpool 1956  Fred Davis  John Pulman 38–35 1957  John Pulman  Jackie Rea 39–34  World Snooker Championship1964  John Pulman  Fred Davis 19–16Burroughes Hall Lontoo  John Pulman  Rex Williams 40–331965  John Pulman  Fred Davis 37–36  John Pulman  Rex Williams 25–22 Etelä-Afrikka  John Pulman  Fred van Rensburg 39–12 1966  John Pulman  Fred Davis5–2 St George’s Hall  Liverpool 1968  John Pulman  Eddie Charlton 39–34 Co-operative Hall  Bolton Player’s No.6 World Snooker Championship 1969  John Spencer  Gary Owen 37–24Victoria Hall Lontoo 1970  Ray Reardon  John Pulman 37–33 World Snooker Championship 1971  John Spencer  Warren Simpson 37–29  Sydney Park Drive World Snooker Championship 1972  Alex Higgins  John Spencer 37–32 Selly Park British Legion  Birmingham 1973  Ray Reardon  Eddie Charlton 38–22 City Exhibition Hall Manchester 1974  Ray Reardon  Graham Miles 22–12 Belle Vue World Snooker Championship 1975  Ray Reardon  Eddie Charlton 31–30 Nunawading Basketball Centre  Melbourne Embassy World Snooker Championship 1976  Ray Reardon  Alex Higgins 27–16 Middlesbrough Town Hall,Wythenshawe Forum  Middlesbrough, Manchester 1977  John Spencer  Cliff Thorburn 25–21Crucible Theatre Sheffield 1978  Ray Reardon  Perrie Mans 25–18 1979  Terry Griffiths  Dennis Taylor 24–16 1980  Cliff Thorburn  Alex Higgins 18–16 1981  Steve Davis  Doug Mountjoy 18–12 1982  Alex Higgins  Ray Reardon 18–15 1983  Steve Davis  Cliff Thorburn 18–6 1984  Steve Davis  Jimmy White 18–16 1985  Dennis Taylor  Steve Davis 18–17 1986  Joe Johnson  Steve Davis 18–12 1987  Steve Davis  Joe Johnson 18–14 1988  Steve Davis  Terry Griffiths 18–11 1989  Steve Davis  John Parrott 18–3 1990  Stephen Hendry  Jimmy White 18–12 1991  John Parrott  Jimmy White 18–11 1992  Stephen Hendry  Jimmy White 18–14 1993  Stephen Hendry  Jimmy White 18–5 1994  Stephen Hendry  Jimmy White 18–17 1995  Stephen Hendry  Nigel Bond 18–9 1996  Stephen Hendry  Peter Ebdon 18–12 1997  Ken Doherty  Stephen Hendry 18–12 1998  John Higgins  Ken Doherty 18–12 1999  Stephen Hendry  Mark Williams 18–11 2000  Mark Williams  Matthew Stevens 18–16 2001  Ronnie O’Sullivan  John Higgins 18–14 2002  Peter Ebdon  Stephen Hendry 18–17 2003  Mark Williams  Ken Doherty 18–16 2004  Ronnie O’Sullivan  Graeme Dott 18–8 2005  Shaun Murphy  Matthew Stevens 18–16 888.com World Snooker Championship 2006  Graeme Dott  Peter Ebdon 18–14Crucible Theatre Sheffield 2007  John Higgins  Mark Selby 18–13 2008  Ronnie O’Sullivan  Ali Carter 18–8 Betfred.com World Snooker Championship 2009  John Higgins  Shaun Murphy 18–9Crucible Theatre Sheffield 2010  Neil Robertson  Graeme Dott 18–13 2011  John Higgins  Judd Trump 18–15 2012  Ronnie O’Sullivan  Ali Carter 18–11 Betfair World Snooker Championship 2013  Ronnie O’Sullivan  Barry Hawkins 18–12 Crucible Theatre  Sheffield Dafabet World Snooker Championship 2014  Mark Selby  Ronnie O’Sullivan 18–14 Crucible Theatre  Sheffield Betfred World Snooker Championship 2015  Stuart Bingham  Shaun Murphy 18–15Crucible Theatre Sheffield 2016  Mark Selby  Ding Junhui 18–14 2017  Mark Selby  John Higgins 18–15 2018  Mark Williams  John Higgins 18–162019 Judd Trump John Higgins18–9 2020  Ronnie O’Sullivan  Kyren Wilson 18–8 2021  Mark Selby  Shaun Murphy 18–15 2022  Ronnie O’Sullivan  Judd Trump 18–13 Cazoo World Snooker Championship 2023  Luca Brecel  Mark Selby 18–15 Crucible Theatre  Sheffield

 Maiden välinen vertailu 
Maa   Voitot  Menestynein58Joe Davis (15)14Stephen Hendry (7)10Ray Reardon (6)3Alex Higgins (2)2Horace Lindrum, Neil Robertson (1)1Cliff Thorburn (1)1Ken Doherty (1)1Luca Brecel (1)

 Pitkät ottelut 
Maailmanmestaruusturnauksen ottelut ovat selkeästi muiden turnausten otteluita pitempiä. Karsintakierroksilla pelisysteemi on jo paras yhdeksästätoista, eli voittoon vaaditaan 10 voitettua erää. Muissa turnauksissa finaalissa pelataan maksimissaan 19 erää. Kun turnauksessa on jäljellä 16 parasta pelaajaa, on pelisysteemi paras 25:stä ennen semifinaalia, jossa pelataan systeemillä paras 33:sta ja lopulta finaali systeemillä paras 35:stä. Turnauksen voittajan eli maailmanmestarin on siis voitettava vähintään 72 erää koko turnauksen aikana. Jos pelaaja on pelannut karsintakierroksilla, kasvaa vaadittava voitettujen erien määrä aina kymmenellä yhtä karsintakierrosta kohden. World Snooker Betfred.com World Snooker Championship | Event History

 Maksimibreikit 
Maksimibreikkipalkinto on ollut maailmanmestaruusturnauksessa jopa 147 000 puntaa, eli 1 000 puntaa pistettä kohden. Täydellisen lyöntisarjan ovat tässä turnauksessa saavuttaneet kanadalainen Cliff Thorburn vuonna 1983, englantilainen Jimmy White vuonna 1992, skotlantilainen Stephen Hendry kolmesti vuosina 1995, 2009 ja 2012, englantilainen Ronnie O’Sullivan kolmesti vuosina 1997, 2003 ja 2008, walesilainen Mark Williams vuonna 2005, englantilainen Robert Milkins vuonna 2006, englantilainen Ali Carter vuonna 2008, skotlantilainen John Higgins vuonna 2020 sekä australialainen Neil Robertson vuonna 2022. Mark Selby teki vuonna 2023 historiaa tehdessään ensimmäisenä pelaajana maksimibreikin finaalissa. Sitä ennen pudotuspelivaiheessa oli saman tehnyt englantilainen Kyren Wilson.

 Historiallisia tapahtumia 
Vuonna 1927 pelattiin ensimmäinen maailmanmestaruusturnaus, jonka voitti englantilainen Joe Davis.

Vuonna 1946 pelatussa maailmanmestaruusturnaukssa englantilainen Joe Davis voitti 15 peräkkäisen maailmanmestaruuden ja hän on ainoa pelaaja, joka ei ole hävinnyt yhtään ottelua maailmanmestaruusturnauksessa.

Vuonna 1952 australialaisesta Horace Lindrumista tuli ensimmäinen Ison-Britannian ulkopuolelta kotoisin oleva maailmanmestari.

Vuonna 1979 Terry Griffiths voitti maailmanmestaruuden sijoittamattomana pelaajana, eli hän saavutti turnauspaikan karsintakierroksilla, eikä häntä näin ollen oltu sijoitettu valmiiksi 32 parhaan kaavioon, kuten 16 ranking-listan parasta pelaajaa.

Vuonna 1983 kanadalainen Cliff Thorburn teki turnauksen historian ensimmäisen maksimibreikin.

Vuonna 1989 Steve Davis saavutti ennätyksellisen kuudennen maailmanmestaruutensa ja kolmannen peräkkäisen mestaruutensa.

Vuonna 1992 Jimmy White teki turnauksen historian toisen maksimibreikin.

Vuonna 1994 White oli yhteensä kuudetta ja peräkkäin viidettä kertaa turnauksen finaalissa. Hän ei ole koskaan saavuttanut maailmanmestaruutta, ja tuolloin hän jäi vain yhden erän päähän voitosta, sillä ottelu päättyi Stephen Hendryn hyväksi 18–17.

Vuonna 1995 Hendry teki turnauksen historian kolmannen maksimibreikin. Hän pelasi tuolloin Whitea vastaan, joka oli vuonna 1992 yltänyt myös tähän.

Vuonna 1997 Ronnie O’Sullivan teki huikean ja edelleen maailman nopeiten suoritetun maksimibreikin. Hän tykitti pöydän tyhjäksi vain viidessä minuutissa ja 20 sekunnissa. Tämä oli turnauksen historiassa neljäs maksimibreikki.

Vuonna 1999 Hendry voitti seitsemännen maailmanmestaruutensa ohittaen näin Steve Davisin, joka on voittanut kuusi maailmanmestaruutta.

Vuonna 2002 Hendry teki toistaiseksi eniten sadan pisteen ylittäviä lyöntisarjoja yhden turnauksen aikana. Yhteensä hän teki niitä 16.

Vuonna 2003 Ronnie O’Sullivan teki turnauksen historian viidennen maksimibreikin.

Vuonna 2005 Shaun Murphy saavutti toisena pelaajana maailmanmestaruuden sijoittamattomana pelaajana. Samana vuonna Mark Williams teki turnauksen historian kuudennen maksimibreikin.

Vuonna 2006 Robert Milkins teki turnauksen historian seitsemännen maksimibreikin.

Vuonna 2008 Ronnie O’Sullivan teki lajin maailmanennätyksen suorittamalla jo uransa yhdeksännen maksimibreikin ottelussaan Mark Williamsia vastaan. Tämä oli jo O’Sullivanin kolmas 147 Crucible-teatterissa Sheffieldissä. Turnauksen historiassa tämä oli kahdeksas. Samassa turnauksessa tehtiin myös historiallisesti toinen maksimibreikki ja turnauksen historian yhdeksäs maksimibreikki, sillä toinen finalisti Ali Carter onnistui myös tässä neljännesfinaaliottelussaan Peter Ebdonia vastaan. Tämä oli ensimmäinen kerta, kun samassa turnauksessa kaksi pelaajaa pystyvät tähän. Näin ollen 157 000 punnan palkinto jaettiin tasan kahden pelaajan kesken. Summa koostui 147 000 punnan maksimibreikkipalkinnosta ja turnauksen korkeimmasta breikistä jaettavasta 10 000 punnan palkinnosta.

Vuonna 2009 Stephen Hendry teki 40-vuotiaana uransa yhdeksännen maksimibreikin neljännesfinaaliottelussaan Shaun Murphyä vastaan.

Vuonna 2010 Steve Davis eteni 52-vuotiaana turnauksen neljännesfinaaliin. Nykymuotoisen turnauksen voitti ensimmäisen kerran australialainen pelaaja Neil Robertson.

 Katso myös 
 World Snooker Association
 Snookerin ammattilaisturnaukset
 The Masters
 UK Championship
 World Open
 Welsh Open
 Snookerin ennätykset
 Snooker-kaudet 2010–2011, 2009–2010, 2008–2009, 2007–2008, 2006–2007, 2005–2006

 Lähteet 

 Aiheesta muualla 

Luokka:Maailmanmestaruuskilpailut
Maailmanmestaruusturnaus
Luokka:Englannin snooker